La repobloron con gascons. Estió una villa con voto en las Corz. Seguntes Labanya las aldeyas de Lecinyena y Sant Mateu de Galligo dependevan de Zuera. En 1366, Pero IV vendió a lo concello de Zaragoça lo suyo sinyorio y jurisdicion en esta villa per 170.000 sueldos jaqueses perque li yera menester recursos en la guerra contra Castiella. Los vecins de Zuera s'oposavan a esto y preboron de recaudar la mesma suma ta que no lis deseparasen d'a Corona.